****

**IZVJEŠTAJ O REALIZACIJI**

**AKCIONOG PLANA ZAPOŠLJAVANJA OPŠTINE NIKŠIĆ ZA 2024. GODINU**

Nikšić, mart 2025. godine

**UVOD**

Lokalna strategija zapošljavanja u opštini Nikšić 2024–2028. donesena je u skladu sa strateškim opredjeljenjem Opštine ka ostvarenju održivog, inkluzivnog i stabilnog ekonomskog rasta, smanjenju nezaposlenosti i siromaštva, kao i unapređenju mjera aktivne politike zapošljavanja i stručnog osposobljavanja. Dokument je donesen u skladu sa relevantnim propisima i preporukama na globalnom, evropskom, nacionalnom i lokalnom nivou.

*Vizija Strategije zapošljavanja opštine Nikšić*

„Razvoj ljudskog kapitala u opštini Nikšić prilagođen potrebama građana, zasnovan na znanju, inovativnosti, digitalizaciji, zelenoj ekonomiji i jednakom pristupu dostojanstvenim poslovima.“

Strategijom je definisan *strateški cilj* „Održivo i inkluzivno zapošljavanje i samozapošljavanje u opštini Nikšić“.

Ovaj dokument definiše 4 operativna cilja i 47 mjera, koji su osnov za donošenje godišnjih akcionih planova.

Operativni cilj 1 Unapređenje znanja, kompetencija i vještina radne snage u skladu sa potrebama tržišta i novih poslova u strateškim sektorima

sa potencijalom rasta

Operativni cilj 2 Jačanje konkurentnosti opštine Nikšić kroz unapređenje poslovnog okruženja i poslovnog sektora

Operativni cilj 3 Jačanje preduzetništva i kreiranje novih radnih mjesta

Operativni cilj 4 Povećanje zaposlenosti i socijalne uključenosti lica u nepovoljnom položaju na tržištu rada

Za koordinaciju sprovođenja Strategije zadužena je Služba za saradnju, poslove predsjednika i informisanje Opštine Nikšić. U saradnji sa Lokalnim partnerstvom za zapošljavanje, Služba je pripremila godišnji Akcioni plan za 2024. godinu sa detaljnim aktivnostima usmjerenim ka ostvarenju ciljeva Strategije. Akcionim planom za 2024. godinu definisane su 23 mjere za realizaciju.

Takođe, Služba je, u saradnji sa članovima Lokalnog partnerstva za zapošljavanje, pripremila Izvještaj o realizaciji Akcionog plana zapošljavanja za 2024. godinu.

|  |  |  |  |  |  |  |  |
| --- | --- | --- | --- | --- | --- | --- | --- |
| **OPERATIVNI CILJ 1: Unapređenje znanja, kompetencija i vještina radne snage u skladu sa potrebama tržišta i novih poslova u strateškim sektorima sa potencijalom rasta** | | | | | | | |
| **Mjera** | **Ciljna grupa** | **Očekivani rezultat i planiran broj uključenih** | **Odgovornost za realizaciju** | **Rezultat / postignute vrijednosti** | **Izvor finansiranja** | **Status realizacije / vremenski period (kvartal)** | **Napomene** |
| 1.1. Poboljšanje uslova za pristup tržištu rada –informisanje, stručni tretman nezaposlenih lica | Nezaposlena lica sa evidencije ZZZCG –PJ Nikšić | Nezaposlena lica upoznata sa mogućnostima i uslovima zapošljavanja kroz direktan kontakt, održavanjem info sesija, putem internet portala, brošura i sl.  Najmanje 3.000 utvrđenih individualnih planova zapošljavanja  35.000 realizovanih konsultacija  3.000 uključenih | ZZZCG – PJ Nikšić | Broj zakazanih aktivnosti 36.605, realizovanih 33.863  Broj zakazanih planova zapošljavanja 28.390, realizovanih 27.066 | Redovna budžetska sredstva ZZZCG – PJ Nikšić | Realizovano I–IV |  |
| 1.2. Programi obrazovanja i osposobljavanja (ZZZCG) | Nezaposlena lica sa evidencije ZZZCG – PJ Nikšić | Najmanje 26 (5 frizera, 4 računovodstvena tehničara i 17 lica koja će završiti kurs engleskog jezika) lica uključeno u programe obrazovanja i osposobljavanja | ZZZCG – PJ Nikšić | Preko ZZZCG – PJ Nikšić realizovano je sljedeće:  8 polaznika za učenje engleskog jezika – početni nivo  9 polaznika za učenje engleskog jezika – napredni nivo  6 – polaznika za sticanje stručne kvalifikacije računovodstveni tehničar | Redovna budžetska sredstva ZZZ – PJ Nikšić | Realizovano I–IV |  |
| Opština Nikšić | U okviru projekta „Program izvrsnosti zapošljavanja“:  7 osoba je prošlo obuku za asistenta u nastavi  9 osoba za pomoćne poslove u računovodstvu  8 osoba napredni kurs računara (PowerPoint i Excel)  1 osoba za zaštitara lica i imovine  5 osoba iz oblasti IT (4 WordPress development, 1 Linux administrator) | Opština Nikšić,  Donator | Realizovano I–IV | Za realizaciju licenciranih obuka za 30 nezaposlenih ukupno je utrošeno 8.960,00 € |
| 1.3. Osposobljavanje kod poslodavca i osposobljavanje za samostalan rad (ZZZCG) | Nezaposlena lica sa evidencije ZZZCG – PJ Nikšić | Najmanje 10 lica uspješno osposobljeno za rad kod poslodavca  Najmanje 10 lica osposobljeno za samostalan rad | ZZZCG – PJ Nikšić | Preko ZZZCG – PJ Nikšić:  5 lica je prošlo obuku kod poslodavca  Osposobljavanje za samostalan rad  (broj uključenih lica: 10) | ZZZCG | Realizovano I–IV |  |
| Opština Nikšić | U okviru projekta „Program izvrsnosti zapošljavanja“:  7 osoba:  • NVO Biznis centar – 3 osobe za administrativne poslove  • RTVNK – 2 osobe (novinar saradnik i moderator sajta)  • JU Dnevni centar za djecu sa smetnjama u razvoju i osobe sa invaliditetom – 2 osobe za rad u radno-okupacionoj radionici | Donator, Opština Nikšić | Realizovano I–IV | Za zapošljavanje 7 osoba, na period od 4 mjeseca, utrošeno je ukupno 15.960,00 € |
| NVO Biznis centar | NVO Biznis centar je organizovala obuke na radnom mjestu kroz Aktivnost „Opportunity for you 2“ projekta „ReWork“, koji je imao za cilj da nezaposlenima pruži mogućnost stručnog osposobljavanja, i to iz oblasti zanatstva, IT, grafičkog dizajna i tzv. mekih vještina – 12 lica iz ugroženih kategorija stanovništva | NVO Biznis centar, Donator | Realizovano I–IV |  |
| 1.4. Promovisanje i realizacija programa cjeloživotnog učenja (obrazovne institucije, licencirani pružaoci, NVO, organizatori obrazovanja) | Sva zainteresovana lica, nezaposlena i zaposlena | Najmanje 1.200 lica sa teritorije opštine informisano o programima cjeloživotnog učenja  Najmanje 50 učestvovalo u programima | Pružaoci usluga cjeloživotnog obrazovanja  Lokalni javni emiter „Radio i televizija Nikšić“  d. o. o | U okviru projekta „Epic-privredna inicijativa za cjeloživotno obrazovanje“, koji je podržan od strane Fonda za inovacije, a realizovao Edukativno-konsultantski centar „Per aspera ad astra“, 300 lica je učestvovalo u programima | Donator | Realizovano I–IV |  |
| Opština Nikšić | U okviru projekta „Program izvrsnosti zapošljavanja“ organizovana je motivaciona radionica za nezaposlene kojoj su prisustvovala 34 nezaposlena | Donator, Opština Nikšić | Realizovano I–IV | Za realizaciju trodnevne motivacione radionice ukupno je potrošeno 1.300,00 € |
| Lokalni javni servis RTVNK | Sve aktivnosti je propratila Radio-televizija Nikšić kroz informativne i obrazovne emisije i gostovanja organizatora događaja, a isto je objavljivano i na portalu RTVNK | N/A | Realizovano I–IV |  |
| 1.5. Kreiranje, razvoj i promocija onlajn-alata za učenje | Sva zainteresovana lica, nezaposlena i zaposlena | Najmanje 30 korisnika onlajn-alata | NVO  Zainteresovani akteri iz javnog i privatnog sektora | NVO Biznis centar je kroz radionice za mlade predstavio dostupne alatke za onlajn-učenje. Na radionicama je učestvovalo 120 učesnika | NVO Biznis centar | Realizovano I–IV |  |
| IPC Tehnopolis | IPC Tehnopolis – platforma Startapuspeh.com (28 korisnika) | IPC Tehnopolis | Realizovano I–IV |  |
| 1.6. Jačanje kapaciteta Lokalnog partnerstva za zapošljavanje | Predstavnici Lokalnog partnerstva za zapošljavanje | Predstavljen rad uspješnih lokalnih partnerstava iz zemlje i regiona  Uključeno 15 lica | Opština Nikšić | Članovi Lokalnog partnerstva za zapošljavanje učestvovali su u izradi nacrta Lokalne strategije za zapošljavanje u opštini Nikšić i Akcionog plana za 2024. godinu, i u izvještajnom periodu je održano više zajedničkih sastanaka | N/A | Realizovano I–IV |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **OPERATIVNI CILJ 2: Jačanje konkurentnosti opštine Nikšić kroz unapređenje poslovnog okruženja i poslovnog sektora** | | | | | | | |
| **Mjera** | **Ciljna grupa** | **Očekivani rezultat i planiran broj uključenih** | **Odgovornost za realizaciju** | **Rezultat / postignute vrijednosti** | **Izvor finansiranja** | **Status realizacije / vremenski period** | **Napomene** |
| 2.1. Unapređenje infrastrukture za sprovođenje obuka (npr. opremanje „Doma digitalne revolucije“) | Investitori/ preduzeća | Obezbijeđena funkcionalna  infrastruktura | Opština Nikšić | U Tržnom centru Nikšić – Opština Nikšić je opremila prostor za Informativno-edukativni centar za nezaposlene i poslodavce | Budžet Opštine Nikšić | Realizovano I–IV | Za opremanje prostora Informativno-edukativnog centra utrošeno je ukupno 5.689,78 € (bez PDV-a) |
| NVO Biznis centar | Osposobljena je konferencijska sala predviđena programom tehnološke infrastrukture „VR Lab“ NVO Biznis centar – poslovni inkubator | NVO Biznis centar  Donator | Realizovano I–IV |  |
| 2.2. Promocija i razvoj biznis zona | Potencijalni investitori | Potencijalni investitori informisani o mogućnostima za ulaganje  10 uključenih | Opština Nikšić | Pripremljen film „Open of investment“ o investicionim mogućnostima u opštini Nikšić, koji uključuje i biznis zone (NVO Biznis centar). Za film je organizovana promocija i isti je objavljen na YouTube | NVO Biznis centar | Realizovano I–IV |  |
| 2.3. Promocija investicionih mogućnosti u opštini | Potencijalni investitori | Potencijalni investitori  30 uključenih | Opština Nikšić | Kroz individualne i druge sastanke ili događaje preko 30 potencijalnih investitora je upoznato sa investicionim mogućnostima | N/A | Realizovano I–IV |  |
| 2.4. Razvoj klastera | Lokalni privrednici, (potencijalni) predstavnici klastera | Registrovano 8 klastera | Opština Nikšić  NVO Biznis centar | Registrovano je osam (8) klasterskih organizacija koje su direktno umrežene sa radom Privrednog savjeta Opštine Nikšić | N/A | Realizovano I–IV |  |
| 2.5. Unapređenje rada Privrednog savjeta i drugih mehanizama saradnje lokalne uprave sa privredom | Članovi Savjeta i predstavnici privrede | Ojačani mehanizmi saradnje  30 uključenih članova | Opština Nikšić  Lokalna privreda | Osnovan je Privredni savjet, koji ima 30 članova | N/A | Realizovano III–IV |  |
| Formiran je Klub mladih preduzetnika Opštine Nikšić u saradnji sa inicijativom Unije mladih preduzetnika | N/A | Realizovano III–IV |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **OPERATIVNI CILJ 3: Jačanje preduzetništva i kreiranje novih radnih mjesta** | | | | | | | |
| **Mjera** | **Ciljna grupa** | **Očekivani rezultat i planiran broj uključenih** | **Odgovornost za realizaciju** | **Rezultat / postignute vrijednosti** | **Izvor finansiranja** | **Status realizacije / vremenski period** | **Napomene** |
| 3.1. Podrška samozapošljavanju – bespovratna sredstva za samozapošljavanje – ZZZCG i IPA fondovi | Nezaposlena lica prijavljena na evidenciji ZZZCG – PJ Nikšić | Najmanje 90 osoba pohađalo informaciono-motivacione radionice  Najmanje 14 nezaposlenih osoba samozaposleno | ZZZCG | 50 osoba je prošlo radionice koje je organizovao ZZZCG  Broj samozaposlenih: 5 + 6 lica koja će se zaposliti kod korisnika granta | ZZZCG | Realizovano I–IV |  |
| 3.2. Podrška razvoju preduzetništva | Nezaposleni, preduzetnici koji žele da prošire i unaprijede postojeće poslovanje | Najmanje 10 preduzetnika učestvovalo u programima podrške | IPC Tehnopolis | U okviru programa BoostMeUp IPC Tehnopolis je pružio podršku za 6 preduzetnika | Međunarodni fondovi  Nadležna ministarstva | Realizovano I–IV |  |
| Opština Nikšić | Opština Nikšić je podržala 5 preduzetnica | Budžet Opštine Nikšić | Realizovano I–IV | Od ukupnog budžeta za podršku ženskom preduzetništvu, za 5 preduzetnica je opredijeljeno ukupno 9.050,00 € |
| 3.3. Nefinansijske mjere podrške razvoju preduzetništva  (savjetodavna i mentorska podrška za početnike u biznisu, pomoć pri izradi biznis planova, ustupanje prostora, računovodstava i sl.) | Preduzetnici i početnici u biznisu | Najmanje 100 preduzetnika dobilo podršku | Druge institucije | IPC Tehnopolis je podržao 53 početnika u biznisu | N/A | Realizovano I–IV |  |
| NVO Biznis centar | NVO Biznis centar je organizovala mentorsku podrška za 7 mladih koji su učestvovali u programu mentorstva za mlade preduzetnike | NVO Biznis centar | Realizovano I–IV |  |
| Opština Nikšić | Odjeljenje za regionalni razvoj i preduzetništvo i upravno-pravne poslove u kontinuitetu pruža savjetodavnu podršku preduzetnicima i početnicima u biznisu u smislu načina registrovanja djelatnosti | N/A | Realizovano I–IV |  |
| 3.4. Nefinansijske mjere podrške ženskom preduzetništvu (savjetovanja, obuke) | Žene preduzetnice i nezaposlene žene | Najmanje 15 žena učestvovalo na obuci  Najmanje 30 žena dobilo uslugu savjetovanja | IPC Tehnopolis | 31 žena je prošla obuke koje je organizovao IPC Tehnopolis | Donator | Realizovano I–II |  |
| Opština Nikšić | Obuci koju je organizovala Opština prisustvovalo je 20 žena | Budžet Opštine Nikšić | Realizovano I–II | Ukupan trošak organizacije obuke iznosio je 500,00 € |
| 3.5. Podrška ženskom preduzetništvu – grantovi | Žene preduzetnice i nezaposlene žene | Najmanje 10 žena dobilo finansijsku podršku | Opština Nikšić | Opština Nikšić je dodijelila grantove za 15 korisnica (10 početnica u biznisu, 5 preduzetnica) | Budžet Opštine Nikšić | Realizovano I–II | Ukupan iznos za podršku preduzetnicama iznosio je 37.500,00 € |
| 3.6. Sajmovi lokalnih preduzetnika, proizvođača autentičnih lokalnih proizvoda i suvenira | Lokalno stanovništvo, turisti | Najmanje 100 proizvođača izložilo svoje proizvode na sajmovima | Opština Nikšić | Održani su: Vaskršnji bazar, Sajam lokalnih proizvoda, Novogodišnji i božićni bazar – ukupno je bilo 170 učesnika iz Nikšića | Budžet Opštine Nikšić  Sponzori  Drugi donatori | Realizovano I–IV | Za organizaciju sajmova ukupno je utrošeno 20.200,00 € |

|  |  |  |  |  |  |  |  |
| --- | --- | --- | --- | --- | --- | --- | --- |
| **OPERATIVNI CILJ 4: Povećanje zaposlenosti i socijalne uključenosti lica u nepovoljnom položaju na tržištu rada** | | | | | | | |
| **Mjera** | **Ciljna grupa** | **Očekivani rezultat i planiran broj uključenih** | **Odgovornost za realizaciju** | **Rezultat / postignute vrijednosti** | **Izvor finansiranja** | **Status realizacije / vremenski period** | **Napomene** |
| 4.1. Sprovođenje mjera aktivacije radno sposobnih korisnika materijalnog obezbjeđenja | Korisnici MO prijavljeni na evidenciji ZZZCG – PJ Nikšić | Izrađeni i realizovani planovi aktivacije  50 uključenih | ZZZCG – PJ Nikšić | Od 01. 01. 2024. godine 72 lica je ostvarilo pravo na MOP, od tog broja za 46 je urađen plan aktivacije | ZZZCG, Ministarstvo rada i socijalnog staranja, EU partnerske službe i NVO | Realizovano I–IV |  |
| 4.2. Sprovođenje mjera i aktivnosti profesionalne rehabilitacije lica sa invaliditetom | Lica sa invaliditetom (ZZZCG) | Smanjenje nezaposlenosti i unapređenje njihovog položaja u društvu  30 lica | ZZZCG – PJ Nikšić | Uključeno 65 lica | Fond za profesionalnu rehabilitaciju OSI | Realizovano I–IV |  |
| 4.3.1. Uključivanje pripadnika RE populacije u programe obrazovanja i osposobljavanja ZZZCG | Pripadnici RE populacije prijavljeni na evidenciji Biroa rada | Smanjenje nezaposlenosti i unapređenje njihovog položaja u društvu  5 lica | ZZZCG – Biro rada Nikšić | Broj uključenih lica preko ZZZCG – PJ Nikšić – 3, dva lica su uključena u javni rad, a jedno lice je angažovano kao medijator u Birou rada, u saradnji sa Ministarstvom ljudskih i manjinskih prava | ZZZCG, fondovi, ministarstva, EU | Realizovano I–IV |  |
| 4.3.2. Uključivanje pripadnika RE populacije u programe obrazovanja i osposobljavanja | Pripadnici RE populacije iz Nikšića sa navršenih 18 godina koji nemaju položen vozački ispit i nalaze se u tranzicionom procesu ka tržištu rada | 10 lica učestvovalo u „Programu plaćene obuke za polaganje vozačkog ispita za pripadnike RE populacije iz Nikšića – #solveRE2023“ | NVO Alfa centar | Za 8 pripadnika RE plaćena je obuka i polaganje vozačkog ispita  Za 4 lica je omogućeno plaćeno stažiranje u trajanju od 4 mjeseca | Ministarstvo ljudskih i manjinskih prava Crne Gore | Realizovano II–IV |  |
| Opština Nikšić | Kroz program ROMACTED 3 lica su bila na obuci na radnom mjestu 2 mjeseca (administrativni poslovi i kancelarijsko poslovanje) | Donator (EU i Savjet Evrope) | Realizovano II–IV | Ukupan trošak iznosio je 1.820,00 € |
| 4.4. Javni radovi | Teže zapošljiva lica | 45–50 | ZZZCG – PJ Nikšić | Uključena 43 lica | ZZZCG, fondovi, ministarstva | Realizovano I–IV |  |
| 4.5. Program podrške za mlade iz NEET kategorije | NEET – mladi koji nijesu zaposleni, niti u procesu obrazovanja ili obuke | Najmanje 20 mladih NEET uključeno u programe podrške, 20 polaznika tromjesečnog programa obuke, 20 polaznika trodnevnog treninga za izradu projektnih predloga, 10 polaznika plaćenog tromjesečnog stažiranja, 10 polaznika obuke/mentorstva za osnivanje nevladinih organizacija | NVO Alfa centar | Uključeno 20 mladih  Svi indikatori su ostvareni | Ministarstvo javne uprave i drugi donatori | Realizovano II–IV |  |

**Zaključak**

Multisektorskim pristupom, uključivanjem brojnih aktera i kontinuiranom saradnjom tokom 2024. godine, uspješno su realizovane sve aktivnosti planirane u Akcionom planu za zapošljavanje za 2024. godinu.

**Rukovodilac Službe za saradnju, poslove predsjednika i informisanje**

Marko Perućica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_